
Kedves Kálmán!
Először is elnézést kérek, mivel egy korábbi levélben próbáltuk elküldeni a lentebbieket neked, csak egy félreértés folyamán az Erasmus Pályázat során általad megadott kapcsolattartó személy e-mail címére továbbítottuk a neked címzett meghívást. 
Nagy Katalin vagyok, az Erasmus Student Network (ESN) Semmelweis elnöke a 2012/13-as tanév második félévében Az ESN Semmelweis mentorcsapata nevében szeretnék gratulálni, hogy sikeresen pályáztál az Erasmus Program keretében megvalósuló európai tanulmányútra. Reméljük, sem tantárgy-elfogadási, sem egyéb akadályok nem gördülnek annak útjába, hogy valamelyik európai partneregyetemen tölthess el néhány hónapot.
Egy külföldi tanulmányút során nagyon sokat lehet fejlődni szakmai, kulturális és nyelvtudási szempontból is, ugyanakkor sok nehézséggel járhat egy idegen országban egyedül helytállni. Ebben szeretnénk segíteni neked. A Semmelweis Egyetem Erasmus Iroda képviselőinek volt az ötlete, hogy nagyon kedves gesztus lenne az, ha mi, a semmelweises hallgatók segítjük a külföldi hallgatókat budapesti tanulmányaik alatt, majd következő félévben a tőlünk kiutazó magyar hallgatók számíthatnának a az ő segítségükre, a saját egyetemükön. Ezen a javaslaton felbuzdulva, az ESN magyarországi tagszervezetei között elsőként, ebben a félévben egy rendhagyó szemeszterzáró eseményt szervezünk.
Rendezvényünk célja, hogy megköszönjük a félév során megvalósult programokon kapott számos jó élményt és szép emléket az itt lévő erasmusos hallgatóknak, és a következő évben kiutazó magyar hallgatóknak gratuláljunk szép sikerükhöz. Emellett célunk az is, hogy a magyar és a külföldi hallgatók megismerjék egymást, a magyar hallgatók segítőkre találjanak az idegen országban, akik segítenének a tanulmányok, szálláskeresés, kikapcsolódás, a kultúra megismerése terén. 
Ezúton szeretettel meghívunk az ESN Semmelweis Farewell Ceremony-ra.
Ideje: 2013. május 10. péntek 18:00
Helye: SOTE Klub (1089 Budapest, Orczy út 4.)
A belépés ingyenes, de a vendéglista elkészítéséhez, és a résztvevők számának felméréséhez, kérlek, hogy töltsd ki az alábbi jelentkezési felületet:
https://docs.google.com/forms/d/1B1Z-ZntdJO7dHNK20OnDD5etZaL9AV45kKIKu1kXIwk/viewform
A rendezvény nyitott, bármely egyetem hallgatója részt vehet rajta, de a nem kiutazó magyar hallgatóknak a helyszínen belépőjegyet kell váltaniuk.
Az alábbi linken megtalálod a hivatalos facebook eseményünket, ahol a részletes programterv és minden egyéb fontos információt megtalálható:
https://www.facebook.com/#!/events/183458645139010/?fref=ts
Reméljük, hogy részt tudsz venni az eseményen! A félév hátralévő részéhez sok sikert kívánunk!
Üdvözlettel,

-- 
Katalin Nagy
President
Erasmus Student Network Semmelweis
+36 70 525 6658
esnsemmelweis@gmail.com

http://www.esn.org/

